CELEX: 62016TA0401
Language: ro
Date: 2020-09-09 00:00:00
Title: Cauzele conexate T-401/16 și T-443/16: Hotărârea Tribunalului din 9 septembrie 2020 – Spania și Italia/Comisia [„Regim lingvistic – Anunț de concursuri generale pentru recrutarea de investigatori și de lideri de echipă – Cunoștințe lingvistice – Limitarea alegerii celei de a doua limbi a concursurilor la germană, engleză și franceză – Test eliminatoriu de înțelegere lingvistică în engleză – Limbă de comunicare – Regulamentul nr. 1 – Articolul 1 d alineatul (1), articolul 27 și articolul 28 litera (f) din statut – Discriminare bazată pe limbă – Justificare – Interesul serviciului – Proporționalitate”]

30.11.2020   
            
            
               RO
            
            
               Jurnalul Oficial al Uniunii Europene
            
            
               C 414/29
            
         
      Hotărârea Tribunalului din 9 septembrie 2020 – Spania și Italia/Comisia
      (Cauzele conexate T-401/16 și T-443/16) (1)
      
      („Regim lingvistic - Anunț de concursuri generale pentru recrutarea de investigatori și de lideri de echipă - Cunoștințe lingvistice - Limitarea alegerii celei de a doua limbi a concursurilor la germană, engleză și franceză - Test eliminatoriu de înțelegere lingvistică în engleză - Limbă de comunicare - Regulamentul nr. 1 - Articolul 1 d alineatul (1), articolul 27 și articolul 28 litera (f) din statut - Discriminare bazată pe limbă - Justificare - Interesul serviciului - Proporționalitate”)
      (2020/C 414/48)
      Limba de procedură: spaniola și italiana
      
         Părțile
      
      
         Reclamant în cauza T-401/16: Regatul Spaniei (reprezentant: S. Centeno Huerta, agent)
      
         Reclamantă în cauza T-443/16: Republica Italiană (reprezentant: G. Palmieri, agent, asistată de P. Gentili, avvocato dello Stato)
      
         Pârâtă: Comisia Europeană (reprezentanți în cauza T-401/16: G. Gattinara, D. Milanowska și N. Ruiz García și în cauza T-443/16: G. Gattinara și D. Milanowska, agenți)
      
         Obiectul
      
      Cerere întemeiată pe articolul 263 TFUE prin care se urmărește anularea anunțului de concursuri generale EPSO/AD/323/16 pentru constituirea unor liste de rezervă de administratori responsabili cu funcțiile de investigatori (AD 7) în domeniile următoare: „1 – Investigatori: cheltuieli ale UE, combaterea corupției – 2 – Investigatori: vamă și comerț, tutun și mărfuri contrafăcute”, și EPSO/AD/324/16, pentru constituirea unei liste de rezervă de administratori responsabili cu funcțiile următoare: „Investigatori (AD 9): lideri de echipă” (JO 2016, C 187 A, p. 1).
      
         Dispozitivul
      
      
                  1)
               
               
                  Anulează anunțul de concursuri generale EPSO/AD/323/16 pentru constituirea unor liste de rezervă de administratori responsabili cu funcțiile de investigatori (AD 7) în domeniile următoare: „1 – Investigatori: cheltuieli ale UE, combaterea corupției – 2 – Investigatori: vamă și comerț, tutun și mărfuri contrafăcute”, și EPSO/AD/324/16, pentru constituirea unei liste de rezervă de administratori responsabili cu funcțiile următoare: „Investigatori (AD 9): lideri de echipă”
               
            
                  2)
               
               
                  Comisia Europeană suportă propriile cheltuieli de judecată, precum și cheltuielile de judecată efectuate de Regatul Spaniei, în cauza T-401/16, și de Republica Italiană, în cauza T-443/16.
               
            
         (1)  JO C 383, 17.10.2016.